**Oludamola Bolanle "Damola" Osayomi** (s. 26. kesäkuuta 1986 Ilesha, Osun, Nigeria) on nigerialainen pikajuoksija.

Osayomi kilpaili Sherbrooken alle 18-vuotiaiden MM-kisoissa 2003, joissa hän karsiutui 100 metrin juoksun välierissä ajalla 11,83 ja 200 metrin juoksun välierissä ajalla 24,29. Seuraavana vuonna hän oli mukana Ateenan olympialaisissa Nigerian joukkueessa, joka sijoittui 4 × 100 metrin viestijuoksussa seitsemänneksi ajalla 43,42. Helsingin MM-kisoissa 2005 hän oli myös maansa pikaviestijoukkueessa, joka sijoittui seitsemänneksi ajalla 43,25.

Osayomi voitti vuonna 2007 Afrikan kisoissa kultaa sekä 100 että 200 metrillä. Saman vuoden Osakan MM-kisoissa hän oli sadalla metrillä kahdeksas ajalla 11,26 ja karsiutui pikaviestissä alkuerissä. Seuraavana vuonna Osayomi sijoittui Valencian sisäratojen MM-kisoissa 60 metrillä kuudenneksi ajalla 7,26 ja voitti Addis Abeban Afrikan-mestaruuskisoissa kultaa 100 metrillä ajalla 11,22 ja pronssia 200 metrillä ajalla 22,83. Viestijuoksussa hän oli mukana voittamassa pronssia. Pekingin olympialaisissa hän karsiutui 100 metrillä välierissä ja 200 metrillä toisissa alkuerissä. Pikaviestissä hän oli mukana Nigerian joukkueessa. Joukkue sijoittui alun perin kolmanneksi ajalla 43,04, mutta nousi myöhemmin olympiahopealle kun edelle sijoittunut Venäjän joukkue hylättiin vuonna 2016.

Berliinin MM-kisoissa 2009 Osayomi karsiutui 100 metrillä toisissa alkuerissä ja 200 metrillä alkuerissä. Viestissä Nigerian joukkue hylättiin alkuerissä. Seuraavana vuonna hän voitti Afrikan-mestaruuskilpailuissa pronssia sadalla metrillä, kultaa 200 metrillä ja kultaa pikaviestissä. IAAF:n maanosien cupissa hän sijoittui viidenneksi 200 metrillä ja oli mukana Afrikan joukkueessa, joka juoksi pikaviestissä kolmanneksi. Kauden lopussa hän voitti Kansainyhteisön kisoissa 100 metrin juoksun, mutta kärähti dopingtestissä kielletystä 1,3-dimetyyliamyyliamiini-piristeestä. Osayomin suoritus hylättiin käryn seurauksena.

Osayomi karsiutui Daegun MM-kisoissa 2011 100 metrillä välierissä, mutta oli mukana pikaviestissä Nigerian kuudenneksi juosseessa joukkueessa. Saman vuoden Afrikan-kisoissa hän voitti 100 ja 200 metrin juoksut. Lontoon olympialaisissa 2012 hän karsiutui 100 metrillä alkuerissä ja juoksi neljänneksi sijoittuneessa Nigerian pikaviestijoukkueessa.

Osayomi on 163 senttimetriä pitkä ja painaa kilpailukunnossaan 63 kg.

Henkilökohtaiset ennätykset
---------------------------

Lähde: IAAF
### Ulkoradat

* 100 metrin juoksu: 10,99 (2011)
* 200 metrin juoksu: 22,74 (2008)

### Sisäradat

* 60 metrin juoksu: 7,19 (2008)
* 200 metrin juoksu: 24,01 (2007)

Lähteet
-------

1. 1 2 3  Osayomin profiili sports-reference.comissa (Arkistoitu – Internet Archive)
2. 1 2 3 4 5 6 7 8 9  Oludamola Osayomi Kansainvälinen yleisurheiluliitto.  (englanniksi)
3. ↑  iaaf.org - Olympic Games 2004 - Results 4x100 Metres Relay W Final
4. ↑  iaaf.org - World Championships in Athletics 2005 - Results 4x100 Metres Relay W Final
5. ↑
6. ↑  iaaf.org - Osaka 2007 - Results (Arkistoitu – Internet Archive)
7. ↑  , s. 21
8. ↑  Belgian women's relay quartet receive 2008 Olympic gold medals after Russian sprinter fails doping test - Firstpost *Firstpost*.  10.9.2016. Viitattu 22.7.2018. (englanniksi)
9. ↑  12th IAAF World Championships in Athletics - Berlin 2009 - Timetable/Results - 08-22-2009 (Arkistoitu – Internet Archive)
10. ↑
11. ↑  iaaf.org - International Association of Athletics Federations
12. ↑  BBC Sport - Commonwealth Games: Damola Osayemi loses gold medal
13. ↑  iaaf.org - International Association of Athletics Federations
14. ↑  , s. 10


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |